Donderdagaand: 31 Desember 2015 - Weather Forecasting for South Africa
Donderdagaand: 31 Desember 2015
​Goeie naand almal: Hallo Kenya: Not much over Kenya, few patches of middle and high cloud but I cannot see any significant rain. Should be a lovely old year's eve, take care, drive carefully and get home safe. If you going to stay up till 12. Take a jacket with you, with cloudless conditions temperatures will drop to below 18 C in places, and if you high up on the escarpment areas expect cold temperature. A very new year for you…..
Die donkerder streep wolke oor die binneland van die oos-Kaap kan dalk 'n raps beter reën maak as 1-2mm, die res van die groen omkringde gebiede dink ek nie gaan veel meer haal as druppels tot maksimum 3mm nie. Ek het tot 12 uur om sowat 4mm te kry, anders het ek 'n rekord vir Desember, die minste reën vir Desember vir die afgelope 25 jaar, en om alles te kroon ook 'n rekord 30+ mm vir die minste reën in 'n kalender jaar. Ek sal môre oggend die op-gedateerde syfers deurgee. Nou nie juis goeie nuus nie. Die wolke wat so lekker instoot oor Gauteng gaan ook maak dat die temperature baie traag gaan wees om te daal vannag, so wees reg vir 'n warm soel nag. Dit is erg om so baie vog te sien maar daar val nie reën nie, soos ek nou al by meer as een geleentheid gesê het, ons het 'n sneller aksie nodig, hetsy beter bolug toestande of 'n inwig aksie van koel vogtige lug uit die ooste om onder die wolke in te duik en op te lig. Wel, soos julle kan sien is daar nie sulke goed te sien nie.
Dit is oujaars aand, asb. Wees rustig en kalm, vier die nuwe jaar maar doen dit met self beheer, en moenie ander mense pla nie, en vir die ouens wat dink om vuurwerke af te skiet, onthou, ons het baie min reën gehad, en is geldig vir die hele land, dus ongeag dat dit op die oomblik nie amptelike brandgevaar toestande is nie, kan ek julle inlig dat die brand gevaar baie hoog is. Buiten dat dit lastig is, maak mense net diere se koppe deur mekaar, en voor jy jou kom kry is jou hond weg. Skuus, ek preek nie, ek sê maar net, wees bedagsaam teenoor ander mense. Mag 2016 vir ons baie meer reën gee as 2015, en mag almal se mooi drome waar word. Dan net een laaste ding, dit het miskien nou nie gereën soos wat jy wou hê nie, maar onthou dit kon minder of glad niks gewees het nie, onthou dus om nog steeds dankie te sê aan die GROOT Man wat ons doen en late dophou.